*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 29ης Δεκεμβρίου 1981

περί παροχής αδείας στην Ομοσπονδιακή Δημοκρατία της Γερμανίας να περιορίσει τη θέση σε εμπορία σπόρων προς σπορά ορισμένων ποικιλιών καλλιεργουμένων φυτικών ειδών

(Το κείμενο στη γερμανική γλώσσα είναι το μόνο αυθεντικό)

(82/39/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

την οδηγία 70/457/ΕΟΚ του Συμβουλίου της 29ης Σεπτεμβρίου 1970 περί του κοινού καταλόγου των ποικιλιών καλλιεργουμένων φυτικών ειδών (1), όπως τροποποιήθηκε τελευταία από την οδηγία 80/1141/ΕΟΚ του Συμβουλίου (2) της 8ης Δεκεμβρίου 1980, και ιδίως το άρθρο 15 παράγραφοι 2, 3 και 7,

την αίτηση που κατατέθηκε από την Ομοσπονδιακή Δημοκρατία της Γερμανίας·

Εκτιμώντας:

ότι, σύμφωνα με τις διατάξεις του άρθρου 15 παράγραφος 1 της προαναφερθείσας οδηγίας, οι σπόροι προς σπορά ή τα φυτά που ανήκουν στις ποικιλίες των καλλιεργουμένων φυτικών ειδών, που έχουν γίνει επίσημα δεκτά κατά τη διάρκεια του έτους 1979 τουλάχιστον σε ένα από τα Κράτη μέλη, και επιπλέον αντιστοιχούν στις προϋποθέσεις που προβλέπονται στην ίδια οδηγία, δεν υπόκεινται πλέον εντός της Κοινότητος ως προς την ποικιλία, και από τις 31 Δεκεμβρίου 1981, σε κανέναν περιορισμό θέσεως σε εμπορία·

ότι, εν πάση περιπτώσει, το άρθρο 15 παράγραφος 2 της προαναφερθείσας οδηγίας προβλέπει ότι σ' ενα Κράτος μέλος μπορεί να δοθεί, κατόπιν αιτήσεώς του, η άδεια να απαγορεύει τη θέση σε εμπορία των σπόρων προς σπορά και των φυτών ορισμένων ποικιλιών·

ότι η Ομοσπονδιακή Δημοκρατία της Γερμανίας έχει υποβάλει παρόμοια αίτηση για ορισμένες ποικιλίες διαφορετικών ειδών·

ότι οι εν λόγω ποικιλίες βρώμης και αραβοσίτου δεν υπέστησαν στην Ομοσπονδιακή Δημοκρατία της Γερμανίας τους επίσημους ελέγχους καλλιεργείας όσον αφορά την καλλιεργητική αξία και χρήση τους, λόγω της γερμανικής αιτήσεως·

ότι η εν λόγω ποικιλία βρώμης είναι χειμερινό είδος· ότι οι εν λόγω ποικιλίες αραβοσίτου έχουν δείκτη ΟΤΓ των κατηγοριών ωριμότητας ανώτερο από 350· ότι πρέπει να σημειωθεί ότι οι χειμερινές ποικιλίες βρώμης και οι ποικιλίες αραβοσίτου με δείκτη ΟΤΓ των κατηγοριών ωριμότητας ανώτερο από 350, δεν είναι κατάλληλες ακόμη για καλλιέργεια στην Ομοσπονδιακή Δημοκρατία της Γερμανίας, για όλους τους σκοπούς για τους οποίους καλλιεργούνται (άρθρο 15 παράγραφος 3 υπό γ περίπτωση δεύτερη της προαναφερθείσας οδηγίας)·

ότι για τις ποικιλίες Polar (σταχυώδες ερυθρό φυτό), Bofur ( ray-grass Ιταλίας), Veko (τριφύλι), είναι δυνατόν να διαπιστωθεί, βάσει των φακέλων που περιέχουν τα αποτελέσματα των εξετάσεων, ότι, στην Ομοσπονδιακή Δημοκρατία της Γερμανίας, δεν διαχωρίζονται από άλλες ποικιλίες που γίνονται αποδεκτές (άρθρο 15 παράγραφος 3 υπό α περίπτωση πρώτη της προαναφερθείσας οδηγίας), όσον αφορά τους εθνικούς κανόνες που ρυθμίζουν την αποδοχή των ποικιλιών στην Ομοσπονδιακή Δημοκρατία της Γερμανίας και εφαρμόζονται στο πλαίσιο των ισχυουσών κοινοτικών διατάξεων·

ότι, ως εκ τούτου, πρέπει να ικανοποιηθεί πλήρως η αίτηση της Ομοσπονδιακής Δημοκρατίας της Γερμανίας που αφορά το σύνολο των ποικιλιών αυτών·

ότι, για τις άλλες περιπτώσεις, η αίτηση έχει ήδη εξετασθεί διεξοδικά από την Επιτροπή· ότι είναι αδύνατο πριν από τη λήξη της προθεσμίας του άρθρου 15 παράγραφος 1 της εν λόγω οδηγίας να επιτευχθεί η εξέταση των ποικιλιών Monored (κτηνοτροφικά τεύτλα), και Barsica (κράμβη)·

ότι, ως εκ τούτου, ενδείκνυται να παραταθεί κατά το απαραίτητο διάστημα, όσον αφορά την Ομοσπονδιακή Δημοκρατία της Γερμανίας, η εν λόγω προθεσμία ώστε να καταστεί δυνατός ο πλήρης έλεγχος της αιτήσεως για τις εν λόγω ποικιλίες (άρθρο 15 παράγραφος 7 της προαναφερθείσας οδηγίας)·

ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Επιτροπής Σπόρων προς Σπορά και Γεωργικών, Δενδροκηπευτικών και Δασικών Φυτών προς Φύτευση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Δίδεται η άδεια στην Ομοσπονδιακή Δημοκρατία της Γερμανίας να απαγορεύσει σε όλο το έδαφός της τη θέση σε εμπορία των σπόρων προς σπορά των ακολούθων ποικιλιών που δημοσιεύονται στον κοινό κατάλογο της ποικιλιών των γεωργικών προϊόντων του 1982:

Ι. Κτηνοτροφικά φυτά:

1. Festuca rubra L.:

Polar

2. Lolium multiflorum Lam.:

Bofur

3. Medicago Sativa L.:

Veko

ΙΙ. Σιτηρά:

1. Avena sativa L.:

Camrose

2. Zea mays L.:

1.2.3 // Adda 90 Amaranto Andras Augustus Baltimora Boston Brennus Capri Carola Carrubo Clivio Compass Corona Cota Crono Dallas D'Artagnan // Detroit Eden Esperia Ferax Fortcise Funk's G Wolf Funk's G 5 436 Gemini G 660 Hunter Ibis Idro Ischia Lampedusa Lima Lino Miami Mir Anjou // Monblanc Monsegur Mousson Nilo Nobil Pegase Ponza Prince Rosso d'Aquileia Silvar Solar G 446 Stolla Tifone Unic Victor York.

Άρθρο 2

Η άδεια η οποία προβλέπεται στο άρθρο 1 ανακαλείται μόλις διαπιστωθεί ότι οι προϋποθέσεις υπό τις οποίες δόθηκε δεν πληρούνται πλέον.

Άρθρο 3

Η Ομοσπονδιακή Δημοκρατία της Γερμανίας γνωστοποιεί στην Επιτροπή από ποιο χρονικό σημείο και σύμφωνα με ποιες διατυπώσεις κάνει χρήση της αδείας που προβλέπεται στο άρθρο 1. Η Επιτροπή πληροφορεί περί αυτού τα υπόλοιπα Κράτη μέλη.

Άρθρο 4

Η προθεσμία που αναφέρεται στο άρθρο 15 παράγραφος 1 της οδηγίας 70/457/ΕΟΚ παρατείνεται, για την Ομοσπονδιακή Δημοκρατία της Γερμανίας, μετά την 31η Δεκεμβρίου 1981 και μέχρι την 31η Μαρτίου 1982 για την εξής ποικιλία:

Ι. Κτηνοτροφικά τεύτλα:

Beta vulgaris L.:

Monored

ΙΙ. Ελαιώδη φυτά και ινώδη:

Brassica napus L. ssp. Oleifera:

Barsica.

Άρθρο 5

Η παρούσα οδηγία απευθύνεται στην Ομοσπονδιακή Δημοκρατία της Γερμανίας.

Έγινε στις Βρυξέλλες, στις 29 Δεκεμβρίου 1981.

Για την 'Επιτροπή

Poul DALSAGER

Μέλος της Επιτροπής

(1) ΕΕ αριθ. L 225 της 12. 10. 1970, σ. 1.

(2) ΕΕ αριθ. L 341 της 16. 12. 1980, σ. 27.